རྡོ་བ་ཉི་ཁྲི་མཁར་ཤུལ་སྡེ་བ་རུ་ཡར་འགྲོ་མར་འགྲོ་བྱེད་བཞིན་གླུ་ལེན་དང་རྟ་རྒྱུགས་ཤ་ར་ར་བྱེད།ཁོའི་རྒྱབ་ཀྱི་པུ་ར་དངུལ་ཤན་མའི་སྟེང་ལ་ཉི་འོད་འཕྲོ་དུས་འོད་ལམ་ལམ་བྱེད་ཅིང་ལྷག་ཏུ་གཟི་རྔམ་ཆེ།ཁོས་རང་དང་ཉེ་བོ་མེད་པའི་མི་སུ་ལ་ཐུག་ཀྱང་གཡོན་ལག་གིས་རྟ་ཡི་ཁ་རུ་སྐོར་བཞིན།གཡས་ལག་གིས་པུ་རའི་ཉྭ་རྔ་མཆན་དུ་བླངས་ཏེ།སྤྱང་གྲུང་ཁྲ་འདྲ་བ་དང་།མགོ་འཕངས་གནམ་འདྲ་བ་ཞིག་དགྱེ་སྟེ།མིག་སྐར་ཆེན་འདྲ་བ་གཉིས་ཀྱིས་ནམ་ཡང་མཐོང་ཆུང་གིས་ཁྲེལ་དགོད་བྱེད་བཞིན་ཡོད།